মনসা চালি

মনসা চালি  বা মনসা বাৰী  () দেৱী মনসাৰ এক অনন্য মাটিৰ প্ৰতিমা, যি ভাৰতৰ পশ্চিম বংগৰ পাঁচমুৰাৰ পোৰামাটিৰ শিল্পকলাৰ তথা পশ্চিম বংগৰ শিল্পকলাৰ উত্তম নিদৰ্শন। দেৱী প্ৰতিমাৰ চালচিত্ৰৰ দৰে ইয়াৰ মনসাৰ চালিত দেৱী মনসাৰ প্ৰতীকিস্বৰূপ অৰ্ধচন্দ্ৰাকৃতিৰ ৰূপত ফণা মেলি থকা সৰ্পৰ শাৰী থাকে। মনসা চালি সাধাৰণতে ক’লা অথবা ৰঙা ৰঙৰ হয়।

সৰ্পদেৱী মনসাক মূলতঃ সৰ্প দংশনৰ পৰা ৰক্ষা পাবলৈ পূজা কৰা হয়। শিৱ ভক্ত চান্দ সদাগৰৰ আখ্যান সমগ্ৰ বাঁকুৰা জিলাতে সুপৰিচিত। পাঁচমুৰাত মনসা চালি আৰু মনসা ঘট পূজা কৰা হয়।

মনসা চালিয়ে ‘বাঁকুৰা পাঁচমূৰা টেৰাকোটা ক্ৰাফ্ট’ নামেৰে ২০১৮ চনৰ ২৮ মাৰ্চত ভৌগোলিক সূচক (GI) টেগ লাভ কৰে। 

তথ্যসূত্ৰ 

শ্ৰেণী:পশ্চিম বংগৰ সংস্কৃতি
শ্ৰেণী:পশ্চিম বংগৰ ভৌগলিক সূচক 
শ্ৰেণী:ভাৰতৰ হস্তশিল্প